Komission direktiivi 85/409/ETY, annettu 11 päivänä heinäkuuta 1985, konekäyttöisten käsin kannateltavien betoninmurskaimien ja kivihakkujen sallittua äänitehotasoa koskevan jäsenvaltioiden lainsäädännön lähentämisestä annetun neuvoston direktiivin 84/537/ETY mukauttamisesta tekniikan kehitykseen



Virallinen lehti nro L 233 , 30/08/1985 s. 0020 - 0021

Espanjank. erityispainos: Luku 15 Nide 6 s. 0082

Portugalink. erityispainos: Luku 15 Nide 6 s. 0082

Suomenk. erityispainos Alue 15 Nide 7 s. 0059

Ruotsink. erityispainos Alue 15 Nide 7 s. 0059



KOMISSION DIREKTIIVI, annettu 11 päivänä heinäkuuta 1985, konekäyttöisten käsin kannateltavien betoninmurskaimien ja kivihakkujen sallittua äänitehotasoa koskevan jäsenvaltioiden lainsäädännön lähentämisestä annetun neuvoston direktiivin 84/537/ETY mukauttamisesta tekniikan kehitykseen (85/409/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon betoninmurskaimien ja kivihakkujen sallittua äänitehotasoa koskevan jäsenvaltioiden lainsäädännön lähentämisestä 17 päivänä syyskuuta 1984 annetun neuvoston direktiivin 84/537/ETY(1) ja erityisesti sen 6 artiklan, sekä katsoo, että saadun kokemuksen perusteella ja ottaen huomioon teknisen osaamisen taso nyt on tarpeen mukauttaa direktiivin 84/537/ETY liitteessä I vahvistetut vaatimukset todellisiin testiolosuhteisiin, ja tässä direktiivissä säädetyt toimenpiteet ovat rakennuskoneiden ja -laitteiden melupäästöjen määrittämisestä annetun direktiivin mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 84/537/ETY liitettä I tämän direktiivin liitteen mukaisesti. 2 artikla Jäsenvaltioiden on 26 päivään maaliskuuta 1986 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä heinäkuuta 1985. Komission puolesta Stanley CLINTON DAVIS Komission jäsen (1) EYVL N:o L 300, 19.11.1984, s. 156 LIITE MUUTOKSET DIREKTIIVIN 84/537/ETY LIITTEESEEN I 6.1.4 Betonin koostumus Korvataan 6.1.4 kohta seuraavasti: Yhtä 50 kg:n säkkiä puhdasta portlandsementtiä, luokka 400 tai vastaava, varten: - 65 litraa lajittelematonta kalkitonta hiekkaa, jonka raekoko on 0,1 5 mm; - 115 litraa kalkitonta alluviaalisoraa, jonka raekoko on 5 25 mm; - 15 litraa vettä; - mahdollisesti kovettajaa. Kuutio on raudoitettava halkaisijaltaan 8 mm:n terästangoilla ilman siteitä, ja kunkin tangon on oltava riippumaton muista; malli esitetään kuvassa 1. 6.3 Mittauspaikka Korvataan 6.3 kohta seuraavasti: Mittauspaikan on oltava tasainen ja vaakasuora. Tämän paikan on oltava betonia tai tiivistä asfalttia, ja sen halkaisijan on oltava vähintään 4 m. 6.4.1 Mittauspinta, mittausetäisyys Korvataan 6.4.1 kohta seuraavasti: Testaukseen käytettävä mittauspinta on puolipallo. Säde esitetään seuraavassa taulukossa: >TAULUKON PAIKKA> Lisätään 6.4.1 kohdan jälkeen uusi 6.4.2.1 kohta: 6.4.2.1 YleistäMittausta varten on oltava kuusi mittauspistettä, toisin sanoen pisteet 2, 4, 6, 8, 10 ja 12, siten kuin ne on järjestetty direktiivin 79/113/ETY liitteessä I olevan 6.4.2.2 kohdan mukaisesti, kun mittauspisteiden 2, 4, 6 ja 8 z:n arvo vaihtelee edellä olevassa taulukossa annetulla tavalla. Laitteiden testausta varten laitteen geometrinen keskipiste on sijoitettava pystysuoraan puolipallon keskipisteen yläpuolelle. 6.4.2.2 Mittauspisteet6.4.2.2 Poistetaan KUVA 1 - TESTILOHKARE Muotoillaan koostumus uudelleen edellä 6.1.4 kohdan mukaisesti.